ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi - program zapošljavanja žena – faza II“*

*Pitanja pristigla na esf.info@mrms.hr od 30.6. do 7.7.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
| 1. | S obzirom na četvrtu izmjenu natječajne dokumentacije za otvoreni trajni Poziv na dostavu projektnih prijedloga „Zaželi – program zapošljavanja žena – faza II“ (UP.02.1.1.13),troškovi opreme se ne mogu zasebno potraživati te su uključeni u troškove Elementa 1 - Mjesečne usluge potpore i podrške starijim osobama i osobama u nepovoljnom položaju.    Prethodne Upute za prijavitelje su isticale da “***Trošak nabave opreme za provedbu projektnih aktivnosti u okviru ovog projekta ne smije premašiti 2% svih ugovorenih prihvatljivih troškova projekta***” pa molim odgovor da li to pravilo i dalje vrijedi nastavno na posljednje izmjene (1.lipnja 2020.). | Sukladno točki 4.1.1. Uputa za prijavitelje, troškovi opreme uključeni su u vrijednost jediničnog troška pružanja jednomjesečne usluge potpora i podrška starijim i/ili nemoćnim osobama od strane pripadnice ciljane skupine te se ne mogu zasebno planirati ili potraživati. Standardna veličina jediničnih troškova predstavlja prosječnu vrijednost troška rada te svih ostalih relevantnih troškova. Pritom Prijavitelj sam odlučuje o rasporedu iznosa troškova za preostale stavke, osim za trošak minimalne plaće pripadnica ciljne skupine koji je propisan nacionalnim zakonodavstvom. |
| 2. | Ljubazno bih vas molila ako biste mi mogli odgovoriti na sljedeća pitanja vezano uz II fazu zapošljavanja žena.    1. jedinični trošak standardne veličine  navedeno je puno elemenata za tu stavku, moje pitanje je da li su sve one obavezne?  Mi smo stavili naravno Plaću za žene, putne troškove za žene, potrepštine i plaću voditelja?    2. Vezano za edukaciju koju bi djelatnice trebale polaziti, da li je obavezna? Mi bi recimo ovaj puta tu stavku zaobišli , ako je obavezna kako se izračunava? Tj. da li se i to stavlja u jedinični trošak?    3. Također u jediničnom trošku navedeni su neizravni troškovi, kako sada njih izračunati i da li su obavezni ?    4. Našim zaposlenicama Ugovor završava 30.09., a voditelju 30.11. ove godine, znači mi ne možemo potpisati Ugovor i financiranje ne smije krenuti dok ne istekne Ugovor voditelju, to znači da će naše zaposlenice biti barem 2 mjeseca bez posla, te da će korisnici biti barem 2 mjeseca bez pomoći na koju su navikli (ukoliko uopće dobijemo odobrenje za projekt).    5. Da li za novu prijavu za Zaželi faza II, možemo staviti isto i voditelja na 12 mjeseci, budući da se bojimo da se nećemo moći na vrijeme prijaviti na drugi Zaželi, jer sada nam je zapravo taj rok Voditelja bio prepreka da se prije prijavimo a vidimo da je novaca jako malo s obzirom na početni iznos? Te o čemu ovisi radno vrijeme voditelja? Mi bismo i ovaj puta stavili pola radnog vremena?    6. Što nama znači projicirani iznos, da li išta s njim izračunavamo, vidim da je u njemu predviđeno povećanje plaće? | 1. Točka 4.1.1. i 4.1.2 Uputa za prijavitelje navodi na koji način se dokazuje ostvarenje rezultata i koji dokumenti su nužni. Nakon što se potvrdi ostvarenje rezultata korisniku će se na temelju istoga izvršiti odobrenje troškova. Troškovi koji su uključeni u standardnu veličinu jediničnog troška ne dokazuju se niti planiraju zasebno.  2. Aktivnost *Obrazovanje i osposobljavanje žena iz ciljane skupine koje će pružati potporu i podršku starijim osobama i osobama u nepovoljnom položaju* nije obavezna aktivnost. Svaki provoditelj operacije, odnosno Korisnik, zasebno bira hoće li planirati ovu aktivnost te ako hoće, koji broj žena će uključiti u navedeno. Dakle, Korisnik može uključiti sve, samo neke ili niti jednu od pripadnica ciljane skupine u aktivnosti obrazovanja. Ako Korisnik odabere provoditi ovu aktivnost, tada obavezno treba odabrati pokazatelj UP.02.1.1.13-01 *broj pripadnica ciljane skupine uključenih u obrazovne aktivnosti*, u protivnom se projekt neće smatrati prihvatljivim za financiranje. Također, žene pripadnice ciljane skupine mogu se uključiti isključivo u programe verificirane od strane nadležnih tijela, kojima se stječe javna isprava.  3. Neizravni troškovi, odnosno troškovi koji nisu izravno povezani ili se ne mogu izravno povezati s pojedinačnom aktivnošću te za koje je teško utvrditi točan iznos koji se može pripisati određenoj aktivnosti (npr. trošak računovodstva, trošak skladištenja higijenskih materijala, troškovi povezani s praktičnim dijelom treninga pripadnica ciljane skupine koji nisu pokriveni troškom edukacije, telekomunikacijski troškovi i sl.), a koji mogu nastati u provedbi projekta, iskazani su unutar standardne veličine jediničnih troškova povezane s uslugom pružanja potpore i podrške starijim i/ili nemoćnim osobama.  Budući da su neizravni troškovi obuhvaćeni, odnosno uključeni u jedinični trošak pružene usluge, isti se ne mogu zasebno planirati ili potraživati te dodatni izračuni nisu potrebni. Ovaj trošak je dakle sastavni dio standardne veličine jediničnog troška iz Elementa 1.  4. Prijavitelji - Korisnici iz ugovora o dodjeli bespovratnih sredstava iz Poziva „Zaželi - program zapošljavanja žena“ (UP.02.1.1.05), a koji završavaju unutar 120 dana od trenutka prijave na ovaj Poziv te koji uspješno prođu postupak dodjele bespovratnih sredstava u okviru ovog Poziva (UP.02.1.1.13) i za koje bude donesena Odluka o financiranju, moći će potpisati ugovore o dodjeli bespovratnih sredstava iz ovog Poziva tek po isteku ugovora iz Poziva „Zaželi - program zapošljavanja žena“ (UP.02.1.1.05). Navedeni uvjet propisan je u svrhu izbjegavanja preklapanja aktivnosti, budući da dvostruko financiranje u okviru korištenja sredstava iz Europskog socijalnog fonda nije dozvoljeno. Žene zaposlene u okviru prethodnog Poziva mogu se po prestanku radnog odnosa prijaviti u evidenciju nezaposlenih Hrvatskog zavoda za zapošljavanje, kako bi koristile mogućnosti ostvarivanja prava za vrijeme nezaposlenosti kao i aktivnosti posredovanja za zapošljavanje s ciljem što bržeg ponovnog zapošljavanja. Također, sve pripadnice ciljane skupine koje će se zapošljavati kroz sadašnji Poziv, pri ulasku u projektne aktivnosti moraju ispunjavati propisane uvjete, što podrazumijeva i registriranost u evidenciji nezaposlenih osoba Hrvatskog zavoda za zapošljavanje.  Nadalje, Centar za socijalnu skrb kao obvezni partner na projektima ovoga Poziva imat će informacije o provoditeljima projekata, s obzirom na to da će se isti nadležnom Centru obratiti za provjeru krajnjih korisnika. Stoga se krajnji korisnici mogu obratiti Centru za socijalnu skrb, nadležnom za njihovo područje stanovanja, te dobiti informaciju postoje li drugi provoditelji projekata u njihovoj lokalnoj zajednici, koji su se Centru obratili radi provjere krajnjih korisnika. Također, ako se radi o osobama s neodgodivim potrebama, u okviru sustava socijalne skrbi postoje određene naknade za zadovoljavanje osnovnih životnih potreba osoba koje nemaju dovoljno sredstava za podmirenje takvih potreba, uzrokovanih trajnim ili trenutačnim materijalnim teškoćama te se za sve upite oko navedenoga te ispunjavanja traženih kriterija korisnici mogu obratiti nadležnom Centru.  5. Osoblje za upravljanje projektom može biti zaposleno za cijelo vrijeme trajanja projekta.  Trošak upravljanja projektom i administracije uključen je u jediničnu vrijednost pružene usluge potpore i podrške starijim i/ili nemoćnim osobama od strane pripadnice ciljane skupine. Isto znači da se troškovi koji se priznaju prijavitelju za upravljanje i administraciju isključivo vežu uz ovu jedinicu. Predmetno je navedeno i u Uputama za prijavitelje (izmijenjena verzija od 1.6.2020. godine) pod točkom 4.1.1. koja pojašnjava troškove uključene u vrijednost jediničnog troška koji se ne mogu zasebno planirati ili potraživati. Sukladno navedenom, a prema potrebama Prijavitelj sam planira zapošljavanje za potrebe upravljanja projektom, a pritom ne treba dostavljati dokumentaciju u vezi zapošljavanja niti nastanka troškova osoblja zaposlenog na projektu, već samo dokumentaciju navedenu u članku 8.10.1. Posebnih uvjeta Ugovora koja je predviđena za dokazivanje prihvatljivosti jedinice pružanja jednomjesečne usluge potpore i podrške starijim i/ili nemoćnim osobama od strane pripadnice ciljane skupine. Napominjemo da zapošljavanje u okviru Zaželi projekata, mora biti u skladu s važećim zakonskim propisima vezanim uz isto.  6. Projicirani iznosi koriste se isključivo za procjenu troškova za provedbu projekta prilikom izrade proračuna, dok će se troškovi standardnih veličina potraživati sukladno iznosima utvrđenim za svaku pojedinačnu kalendarsku godinu, isto je definirano točkom 4.1.1. i 4.1.2. Uputa za prijavitelje, te će dodatno biti navedeno u Posebnim uvjetima Ugovora nakon potpisa Ugovora o dodjeli bespovratnih sredstava s uspješnim Prijaviteljima. Sukladno navedenom projicirani iznosi koriste se isključivo prilikom izrade Projektne prijave. |